als_Latn dik_Latn tur_Latn
Edhe pse Aleanca për Shqipërinë evropiane ka fituar bindshëm zgjedhjet dhe ka shpallur Edi Ramen si kryeministrin e ri te vendit, te majtën do te presin shtatorin për te qeverisur vendin. Ligji themeltar i shtetit e lidh momentin e krijimit te qeverise me mbledhjen e parlamentit te ri. Neni 67 i kushtetutës sanksionon se presidenti e mbledh kuvendin e porsazgjedhur jo me pare se data e përfundimit te mandatit te Kuvendit paraardhës por jo me vone se 10 dite pas mbarimit te këtij mandati. Pika 2 e këtij neni thotë se kur presidenti nuk e ushtron këtë kompetence atëherë Kuvendi vete mblidhet. Meqenëse mandati i Kuvendit aktual përfundon ne 7 shtator atëherë parlamenti i ri do te mblidhet ne harkun kohor nga 7 shtatori deri ne 17 shtator. Neni 96 i kushtetutës jep parashikimet për zgjedhjen e kryeministrit i cili emërohet nga presidenti me propozimin e partisë ose koalicionit qe ka fituar zgjedhjet. Nga ana tjetër Partia Socialiste thotë se certifikimi i zgjedhjeve te 23 qershorit, do te behet nga Kolegji Zgjedhor. Sekretari për çështjet zgjedhore ne PS, Damian Gjiknuri thotë se legjitimiteti ne KQZ do te kthehet me krijimin e parlamentit te ri.
als_Latn